August Wilhelm Heinrich Blasius

August Wilhelm Heinrich BLASIUS (5a de Julio 1845 en Braunschweig – 31a de Majo 1912 en Braunschweig) estis germana ornitologo.

Blasius apartenis al familio de sciencistoj: lia patro estis la ornitologo Johann Heinrich Blasius (1809-1870) kaj lia frato estis la ornitologo Rudolf Heinrich Paul Blasius (1842-1907).

En 1871 li iĝis profesoro de zoologio kaj botaniko ĉe la Brunsviga Universitato de Teknologio. Li servis ankaŭ kiel direktoro de ĝia naturhistoria muzeo kaj de ĝiaj botanikaj ĝardenoj. Li estis membro de la konsilio por la Deutsche Ornithologen-Gesellschaft (Germana Ornitologia Societo).JSTOR Notes and News Vol XXIX 1912, p. 571

 Elektitaj verkoj 
 Beiträge zur Kenntniss der Vogelfauna von Borneo, 1881 (kun Adolph Nehrkorn) - Kontribuo al la kono de birdoj el Borneo.
 Dr. Platen's ornithologische Sammlungen aus Amboina, 1882 (kun Adolf Nehrkorn) - Birdokolekto de Dro. Platen el Ambon.
 Über die letzten Vorkommnisse des Riesen-Alks (Alca impennis), 1883 - Pri lastaj vidaĵoj de la Granda aŭko (Alca impennis). 
 Ueber einige Vögel von Cochabamba in Bolivia, 1885 - Pri kelkaj birdoj de Koĉabambo en Bolivio.
 Beiträge zur Kenntniss der Vogelfauna von Celebes, 1885 - Kontribuo al la kono de birdoj el Sulaveso.
 Die Vögel von Gross-Sanghir, 1888 - Birdoj de Granda Sangir.
 Die anthropologische litteratur Braunschweigs und der nachbargebiete, 1900 - Antropologia literaturo de Braunschweig kaj najbaraj areoj.Google Search (publications)WorldCat Search (publications)

Referencoj
Beolens, Bo & Watkins, Michael (2003). Whose Bird?: Men and women commemorated in the common names of birds, Christopher Helm, London.

Kategorio:Germanaj ornitologoj